Ești urmărit.
Guvernul are un sistem secret...
sistem secret...
Un sistem căruia i-ai cerut să te țină în siguranță.
O Mașinărie care te spionează la orice oră din zi.
I-ai dat puterea să vadă totul...
Să semnaleze, să ordoneze și să controleze
viețile oamenilor obișnuiți.
Guvernul îi consideră irelevanți pe acești oameni.
Noi nu. Dar pentru el, toți sunteți irelevanți,
fie că sunteți agresori sau victime.
Vă vom găsi.
Seria V Episodul 3
2010 -AGENȚIA CENTRALĂ DE INFORMAȚII
Iată-l.
Intră.
Tocmai vorbeam cu agentul Stanton.
- John. - Kara.
Agent supraveghetor Terence Beale.
- Îmi pare bine. - Și mie.
Deși am senzația că te cunosc.
- Domnule? - Te-ai înrolat în 1993.
Ai trecut de la Infanterie la Rangeri,
apoi la Forțele Speciale.
În 2005, ai intrat în Agenție și te-ai antrenat la Fermă,
te-ai încadrat în primii 10% din clasa ta,
și ai dat dovadă de creativitate în lupta corp la corp
și la exercițiile de condus.
Toate au dus la selectarea ta. Să servești
în divizia de Activități Speciale a Agenției,
împreună cu Mark Snow și Kara aici de față.
Și, ca să-ți răspund la întrebare,
știu toate chestiile astea, pentru că eu te-am recrutat.
Mulțumesc, dle.
Nu e necesar.
M-am gândit că ar trebui să știi de ce v-am cerut pe voi doi.
Pentru misiunea asta am nevoie de cei mai buni.
Luna trecută, lângă Malajat,
talibanii au interceptat un transport de rachete Stinger,
care ulterior au fost folosite într-o ofensivă talibană.
Transportul a fost o o operațiune secretă.
Misiunea noastră e să aflăm cum au știut talibanii de el.
Avem idei?
Îl cheamă Brent Tomlinson. E un consilier militar
care a știut în avans de orarul transportului și de încărcătură.
- L-au mituit talibanii? - E posibil.
Sunt finanțați cu bani saudiți prin Qatar.
Poate că i-au dat o parte din banii ăia.
Asta vrem să aflați.
Și dacă au făcut-o?
Atunci, vă ocupați cum trebuie,
asigurându-vă că agenția nu este expusă.
Clar?
- Da, să trăiți. - Da, să trăiți.
Salut, prieteni!
Bun venit la Scallywags.
Urmați-mă, vă rog.
Când ai spus că trebuie să-ți schimbi planurile pentru prânz,
nu mă așteptam la ceva atât de... colorat.
A fost ideea lui John.
N-a găsit masă la Chuck E. Cheese?
Lucrează la un caz pe aici, prin apropiere.
Iris, unde e noul tău bărbat misterios?
Sunt sigură că e aproape.
Nu așa de repede!
- Bună, iubito. - Bună! Mă întrebam unde ești.
Am ajuns.
Și eu. A trebuit să mă opresc la toaletă.
Vin imediat.
Vino încoace.
Numele tipului e Kelso.
A fost trimis de partenerul tău de afaceri,
care se pare că a vrut să devină unic proprietar.
Partenerul meu o să-l aresteze.
Să ai o zi bună.
Scuze că v-am făcut să așteptați.
Voi trebuie să fiți... Doina și Bill.
Mai încet!
Cred că unii nu fac față la băutură.
- Care-i treaba, Finch? - Dle Reese.
Cum a fost prânzul cu dr. Campbell și cu părinții ei?
La început a fost greu. La sfârșit, cred că m-au îndrăgit.
O experiență cu care mă pot identifica personal.
Deci lucrurile merg bine între voi doi?
Destul de bine. Iris are multe întrebări.
- Ai grijă cu răspunsurile. - Așa intenționez.
Cred că e bine că încerci să ai o viață mult mai normală.
Asta, când nu-ți riști viața salvând oameni.
Sau încercând să fiu cu un pas înainte față
de o inteligență artificială pornită să stăpânească lumea.
Sau așa.
Majoritatea erorilor au fost rezolvate de Mașinăria 2.0,
dat fiind fluxul constant de numere care ni s-a dat.
Apropo de asta... Alex Duncan, 25 de ani, burlac.
Are un masterat în știința calculatoarelor.
Lucrează pentru o firmă internațională de consultanță,
iar acum... faci și tu asta.
E necesar?
Dacă Mașinăria e deschisă,
de ce n-o întrebi de ce ne trimite un număr?
Pentru că deși Mașinăria a devenit sigură
în livrarea numerelor, e încă nesigură
când procesează și livrează alte informații.
În cazul de față, mi-a trimis și acest număr.
- Ce-i asta? Un fel de program? - N-am idee.
E clar, îi plac ghicitorile.
Se pare că are pregătit ceva distractiv pentru noi.
Mașinăria te-a făcut curier?
Din păcate, nu pot avea nici identitate de urs, nici de mireasă.
Trebuie să plec.
Nu vreau să întârzii la prima mea zi de pregătire.
Cred că ar fi înțelept să trecem cu toții la treabă.
Câtă subtilitate!
Anderson Rake Consulting angajează peste 20 000 de oameni
în mai bine de 90 de țări,
iar printre clienții lor e și Ministerul Apărării.
M-am prins când mi-am văzut legitimația.
A venit cu o autorizație de securitate.
- Cum ai reușit s-o faci? - N-am făcut-o.
Am creat un alias cu autorizație de securitate pentru tine,
acum câteva luni.
Trebuia să știi până acum, dle Reese, că îmi place să fiu pregătit.
Iar Root îmi spune mie Cercetașul.
Îl văd pe Duncan. Ce-mi mai poți spune despre el?
Să vedem. Nu are cazier. Finanțele lui par în ordine.
Provine dintr-o familie de militari.
Tatăl și fratele lui au fost în armată.
Se pare că Alex a optat pentru sectorul privat.
Poate a crezut că e mai avantajos să lucreze pentru un contractor.
CLONARE TELEFON EȘUATĂ
- Perfect. - Li se întâmplă și celor mai buni.
Mulțumesc.
Mă cheamă John. Sunt nou aici.
Alex... "Strategii de dezvoltare"?
Da. Tu?
Managementul sistemelor de securitate.
Serios?
În majoritatea cazurilor, e vorba doar de scanare.
Pariez că e mai interesant decât strategia de dezvoltare.
Are și ea momentele ei...
Auzi? Mi-ar plăcea să aflu cum e să lucrezi pe aici.
- Bem o bere după serviciu? - Eu... Aș vrea, dar...
A fost o săptămână lungă.
Scuze.
Finch, sigur se petrece ceva cu Duncan.
- E încordat, distrat, la limită... - Ai idee ce-ar putea fi?
Nu încă. Am încercat să-i clonez telefonul.
Dar are un nivel suplimentar de criptare.
Probabil că are legătură cu divizia în care lucrează.
Managementul sistemelor de securitate
se ocupă de securitate pentru clienți variind
de la companii private la rețele guvernamentale și militare.
Ceea ce înseamnă că Duncan are acces.
Întrebarea e ce face cu el?
Finch...
Se pare că expertul nostru în securitate
e și fanul intrărilor prin efracție.
- Unde? - În biroul supervizorului său.
Ce caută?
Nu-mi dau seama ce este,
dar indiferent ce este, nu e în fișa postului.
Și poate de asta am primit numărul lui.
Dacă Duncan vinde informații sensibile,
amenințarea ar putea fi un cumpărător care vrea să rămână anonim.
Sau Duncan însuși, dacă vrea să-și acopere urmele.
Indiferent ce este, Duncan s-a angajat într-un joc periculos.
- Domnule Duncan. - Da?
Veniți, vă rog.
Se pare că cineva a terminat cu joaca.
Avem doar câteva întrebări pentru dv., dle.
- Dle Duncan. - Cine ești?
E CIA-ul.
CIA-ul? Ești sigur?
Mă uit la vechiul meu șef.
- Îl cheamă Beale. - Șef?
- Adică te cunoaște? - Mă cunoștea cândva.
- Vii cu noi. - Nu înainte să văd o legitimație.
Finch, îl iau pe sus.
- John, nu poți interveni. - Pe naiba nu pot!
CIA-ul crede că John Reese e mort.
Dacă te vede Beale, pune toate forțele
din Agenție să te vâneze, și n-avem nevoie de așa ceva.
Ai dreptate.
Am nevoie de o armă mai mare.
Bună ziua...
Bună! Ai puțin zahăr?
Pe raftul de jos. Scuze, cine sunteți?
- Cum ați intrat aici? - Sunt Gina. El e Mike.
Poftim, Brent. Ia loc.
Sunteți americani.
- De la Departamentul de Stat? - Nu chiar.
- Nu sunteți reporteri. - Doamne, nu!
Dar avem niște întrebări pentru tine.
Întrebări despre ce?
Despre un transport de arme și niște rachete Stinger
care au dispărut luna trecută.
Indiferent cine sunteți,
nu îmi place să discut despre o operațiune secretă.
Atunci, chiar te rog... Simte-te comod.
Duncan trebuie să fi furat un material extrem de sensibil
dacă i-a atras atenția unuia ca Beale.
N-ar trebui să ne gândim la posibilitatea
că Duncan e spion?
CIA-ul are un motiv bun să-l ia la întrebări.
Beale nu pune doar întrebări.
El și agenții lui îi găsesc și îi elimină pe dușmanii statului.
Duncan merită mai mult...
- Atunci, ce propui să facem? - Beale îl va interoga pe Duncan.
Depinde de cât va dura până să cedeze...
Ar putea fi doar câteva ore. După aceea, Duncan va fi mort.
Iar acoperirea se duce naibii dacă te identifică Beale.
O să am grijă.
Ca să-l pot salva pe Duncan, trebuie să-l găsesc.
Ești sigur că Mașinăria ta nu ne poate ajuta?
Pot încerca, dar nu promit nimic.
Mă sună dra Groves. Te țin la curent.
Dră Groves? Ești bine?
Între privirile enervante ale instructorului meu
și durerile de spate? Aș spune că mă simt fantastic.
- Amintește-ți să ridici cu picioarele. - Mersi pentru pont.
Cred că știu motivul pentru care Mașinăria mi-a dat slujba asta.
Care ar putea fi acela?
Pe traseul de azi, am livrat câteva pachete la o clădire din centru.
Madison nr. 590, apartamentul 908.
E ceva ciudat la asta?
Pachetele nu erau pentru adresa aia.
Erau redirecționate de calculatorul de livrare.
Ne-au pus să luăm aceleași pachete mai târziu
și să le livrăm la adresele originale.
În cartea de imobil nu figurează niciun locatar
în apartamentul 908.
Instructorul spune că pachetele au mers acolo de săptămâni întregi.
Se pare că toate sunt de la companii de electronice.
S-ar putea ca Mașinăria să le redirecționeze,
căutând ceva care să ajute la reconstruire.
Cred că în spatele chestiei ăsteia
e o superinteligență artificială, dar nu a noastră.
Samariteanul.
A răspândit virusul pe scară largă.
Poate că așa acționează.
Vreau să inspectezi pachetele. Poți pune mâna pe ele?
Nu fără să declanșez alarma. Toate sunt urmărite.
Dacă lipsește fie și numai unul, Samariteanul va ști.
S-ar putea să am o rezolvare. Trebuie să închid.
MONITORIZARE APLICAȚIE FLOTĂ MAȘINA 37483
Bine, Finch, sunt aici.
- E tot ce ne poate da Mașinăria? - Mi-e teamă că da.
Pe baza numărului de înmatriculare trimis,
Mașinăria a identificat porțiunea aia de drum
ca fiind ultima locație cunoscută a mașinii lui Beale.
Mi-am dat seama.
Beale o să caute un loc unde să-l poată droga și interoga.
Se pare că încă mai cauți acul în proverbialul car cu fân.
Nu și dacă știi ce cauți...
Acces controlat, fără trafic sau oameni.
Bingo!
Te sun eu, Finch.
De ce accesai dosarele secrete, dle Duncan?
Ce voiai să faci cu ele?
Poate că voi răspunde la întrebările tale
după ce răspunzi și tu la ale mele.
Vezi ce poți scoate din asta. Ține-l treaz.
Beale.
Ochii deschiși, istețule!
Mai ai mult până să faci nani.
Tu nu.
Hai să te scoatem de aici.
Ține aproape. Să mergem.
Lasă-te jos! Culcat!
Să mergem.
Mișcați-vă!
Cred că glumești.
- Cine naiba era ăla? - O fantomă. Din trecut.
Sper că o să pui totul înapoi după ce termini.
Da, după ce găsesc banii.
Ce te face să crezi că am avut de-a face cu transportul furat?
Faci parte dintr-un grup mic care știa despre el.
Uită-te în ce parte a lumii suntem.
Dacă vrei o breșă de securitate,
încearcă la poliția locală și la armată.
La cum se schimbă alianțele tribale,
aliatul de azi e dușmanul de mâine.
Sau poate că alianțele tale s-au schimbat.
O spui de parcă ai ști ceva despre mine.
Știi că m-am oferit voluntar?
Știi de ce? Pentru că am crezut în ce făceam aici.
Credeam că aș putea schimba ceva.
- Și? Ai reușit? - Da, așa îmi place să cred.
Dar?
Dar e un pic cam greu când suntem priviți ca invadatori
și nu ca eliberatori.
Guvernul local se vinde pentru cine dă mai mult
și-ți dai seama că războiul în care ai intrat
se desfășoară de sute de ani și va continua alte sute de ani.
Dacă e o cauză pierdută, de ce-ai făcut-o?
Pentru că e misiunea pentru care am semnat, în care continui să cred.
- Locul e curat. - Da.
Pentru că n-am făcut nimic.
Ce ai în geantă, Brent?
Ordinele mele, informările zilnice, emailuri.
Deschide-o.
Mi-e teamă că nu pot face asta decât dacă ai autorizație.
- Consideră asta autorizația mea. - Deschide-o.
Am terminat aici?
Durează ceva până dispare efectul fenobarbitalului.
Presupun că nu ești de la "strategii de dezvoltare".
- Cel puțin nu în compania ta. - Cine ești, atunci?
Sunt motivul pentru care ești aici
și nu într-un bârlog CIA din Lumea a Treia.
- CIA? - Da.
Ei îți bat la ușă când furi secrete de stat.
- Da, Finch, spune. - Dle Reese, cum se simte dl Duncan?
E treaz.
Se pare că i-ar prinde bine un serviciu în cameră.
Serviciu în cameră?
Adăpostul fiind dezafectat, a trebuit să fac alte aranjamente.
Beale va căuta în moteluri dărăpănate, nu în hoteluri luxoase.
Cât de luxoase?
Se pare că protecția dlui Duncan devine costisitoare.
- Unde ești, Finch? - Trebuie s-o asist pe dra Groves.
Voi fi indisponibil o vreme.
Îmi va da șansa să aflu ce punea la cale prietenul nostru.
E rândul tău să răspunzi la niște întrebări.
Cum ar fi?
Ce făceai în biroul supervizorului tău?
- Ce urmărești și pentru cine? - Nu sunt spion.
Nu furam secrete de stat. Căutam o informație
despre fratele meu, Paul.
Fratele tău? De ce? Are probleme?
Nu. E mort.
MONITORIZARE APLICAȚIE FLOTĂ - 13439
MONITORIZARE APLICAȚIE FLOTĂ
37483 - LOCAȚIE NECUNOSCUTĂ
- Harry. Ai ajuns. - Uimirea ta e descurajantă.
Doamne!
- E... - Doar leșinat.
I-a căzut un pachet în cap.
S-a dat la mine toată ziua.
Va trebui să lucrăm rapid.
Suntem într-o zonă moartă, dar dacă camionul lipsește prea mult,
Samariteanul va deveni bănuitor.
Ar trebui să putem localiza orice malware recent...
Cu cât mai repede, cu atât mai bine.
Nu văd nimic în aplicații sau în sistemul de operare.
Încearcă în firmware.
Ceva îmi spune că nu va mai face avansuri nedorite.
Hai să ne concentrăm, Harry.
Se pare că aveai dreptate, dră Groves.
E un cod în firmware care n-are ce căuta acolo.
- Îl poți copia? - Gata.
Doamne! Garrett, ești bine?
Ce s-a întâmplat?
- Ai frați? - Nu.
Eu am avut unul, Paul.
- Era cu opt ani mai mare decât mine. - E o diferență mare.
Da, Paul m-a crescut. Tata nu prea era prin preajmă.
Armata i-a ocupat majoritatea timpului.
Și tatălui meu.
Aveam doar 10 ani când s-a înrolat Paul.
S-a decis să calce pe urmele tatălui nostru.
În următorii ani, l-am văzut doar în preajma sărbătorilor,
adică aproape deloc.
Era mereu aceeași conversație. El mă întreba de școală,
iar eu mă prefăceam interesat de armată.
Adevărul e că nu ne prea mai cunoșteam.
Deci fratele tău a fost ucis în misiune?
Maiorul care ne-a anunțat ne-a spus că Paul
a murit eroic în slujba țării sale.
N-a vrut să spună mai mult. Misiunea lui Paul era secretă.
Niciodată nu mi-a păsat ce-a făcut Paul pentru armată.
Am vrut doar să știu ce s-a întâmplat cu el.
După câțiva ani la firmă, aveam o modalitate să aflu.
- Furând dosare militare secrete? - Da. De câteva ori.
Am simțit că era ultima mea șansă să-mi cunosc fratele...
Cine a fost?
- E o nebunie? - Nu.
Știu cum e să pierzi pe cineva, să vrei să știi de ce...
Tot ce-am aflat a fost că Paul n-a fost un erou.
- De ce spui asta? - Era anchetat pentru trădare.
Trădare?
Mai ai acces la pozele pe care le-ai luat din dosarul lui?
Da.
Tâmpiții ăia mi-au luat telefonul,
dar nu înainte să încarc totul în cloud.
Înseamnă că Paul s-a dus să lucreze pentru Pentagon
ca ofițer de informații.
Abia după aia a avut loc ancheta.
Era consilier militar în Afganistan, iar CIA-ul l-a bănuit
că se afla în spatele unui transport de arme furat.
De ce ar acționa un ofițer de informații
ca un consilier militar?
Doar dacă nu era o acoperire.
- Ce este? - Nimic.
Trebuie să-mi dau seama care e următoarea noastră mișcare.
- Finch? - Dle Reese.
- Ai aflat ce fura dl Duncan? - Informații despre fratele lui...
- Despre cum a murit. - Ce i s-a întâmplat?
Am terminat aici?
Incredibil.
Dați buzna în camera mea, mă țineți captiv,
răvășiți totul, și pentru ce?
Știți ce am făcut pentru țara asta?
Riscurile pe care mi le asum zilnic?
Și așa alege țara mea să mă răsplătească?
Scuze, dar merit mai mult.
Știi ce-am...
Acum am terminat.
- John? - Ce e?
Ce s-a întâmplat cu fratele lui Duncan?
Eu l-am omorât.
Acum văd legătura.
Beale conducea ancheta Agenției despre fratele lui Duncan.
El m-a trimis pe mine și pe Stanton după el.
Indiferent de dorința lui Duncan de a afla cum a murit fratele lui,
nu-i poți spune că ai fost implicat.
Ar face imposibilă o situație deja dificilă.
Ai dreptate.
Prioritatea noastră e să-i salvăm viața.
I-aș putea crea o nouă identitate, i-aș asigura un nou început.
Nu. N-are unde să se ducă. Beal l-ar găsi peste tot.
Trebuie să-l fac pe Beale să renunțe.
- Cum vei face asta? - Am o idee.
Dar voi avea nevoie de ajutorul tău.
Da. Când?
Langley a detectat o încercare de intrare în bazele sale de date.
Hackerul căuta informații despre Paul Duncan.
Îl poți localiza?
- Se pare că vine din Times Square. - Întoarce.
ACCES INTERZIS
Impresionant.
Sunt suprins că am intrat cu un card fals.
Da, omul meu face treabă bună.
Paza trece la fiecare jumătate de oră.
Nu-ți face griji pentru ei. Concentrează-te pe motivul venirii.
Bine, avem locația.
Să mergem.
ACCES INTERZIS
Domnule, uitați-vă la asta.
Salutare!
Crezi că micul tău truc a funcționat?
Sper, pentru binele lui John.
Văd că rulezi malware-ul pe care l-am găsit în camion.
Îi fac "disecția".
Rularea lui ar fi mult prea periculoasă,
văzând că una dintre funcțiile primare
e să conecteze gazda la Samaritean.
Ce-ai aflat?
O dată activ, încearcă să acceseze
toate fișierele din dispozitivul infectat,
și să trimită toată informația către Samaritean.
- Deci e un spyware? - Parțial.
Se pare că are și funcții mult mai avansate,
dar încă n-am reușit să le descifrez.
Bine lucrat, Harry.
Am rezolvat puzzle-ul.
Ce puzzle?
Șirul de zerouri și unu trimise de Mașinărie.
Nu e un program. E un fișier text.
- O poezie? - De Emily Dickinson.
E despre schimbare, metamorfoză.
Ce să se schimbe?
Mașinăria?
- Noi? - Poate ambele.
N-am crezut că îmi risc viața
cercetând felul în care a murit Paul.
Nu e vorba doar de fratele tău.
Trebuie să se fi apropiat de altceva.
Ceva sensibil.
Am reintrat. Ce caut?
Orice fișiere care fac trimitere la ce făcea fratele tău pentru Pentagon.
Bine, uite ceva.
E un mesaj pentru Paul despre un transport de arme,
care făcea parte din ceva numit "Ploaia Deșertului".
"Ploaia Deșertului"?
Scrie aici că era o operațiune comună între Pentagon și CIA.
"Furnizarea de arme către aliații noștri,"
"Poliția Națională Afgană și Armata".
Ce fel de arme?
Arme mici, arme ușoare, și rachete sol-aer.
Rachete Stinger, dar nu aveau voie să ajungă la aliații străini.
Prea riscant... puteau ajunge în mâinile dușmanului,
și de asta operațiunea se făcea ilegal, fără aprobarea Congresului.
Dă-te la o parte, te rog.
CIA-ul l-a suspectat pe Paul
că a vândut unul dintre transporturile alea de arme.
Deci când i-am verificat dosarul...
Credeau că sapi după informații despre operațiunea lor...
Iar dacă se află, ar cădea capetele unor oameni foarte puternici.
Trebuie să plecăm de aici. Vino!
Să mergem.
Haide! Haide!
Arunc-o! Sau te omor.
Bine.
Dar unde e Beale?
Mă bucur să te revăd, John.
Credeam că ochii îmi joacă feste seara trecută, tu fiind mort.
Dar apoi am văzut șmecheria aia cu volanul.
Atât de creativă.
Ar fi trebuit să știu că poți păcăli moartea, John.
Cum de-ți știe numele?
Eu și John am lucrat împreună.
- Ai lucrat pentru CIA? - Într-o altă viață.
Deci asta faci zilele astea?
Nu e atât de diferit față de vechea mea slujbă.
Doar că nu mai omor oameni.
Dar te amesteci în afacerile Agenției.
Agenția omoară civili mai nou?
Civili? Sau spioni?
Nu sunt spion.
Am vrut doar să știu ce s-a întâmplat cu fratele meu.
Nu i-ai spus?
Ce să-mi spună?
Ceva despre Paul? De ce vorbește cu tine?
Pentru că am fost acolo.
Eu și partenera mea am fost trimiși să-l interogăm
despre vinderea de informații către dușman.
Pe tine? Atunci, trebuie să știi.
Paul a fost trădător?
Spune-mi ce s-a întâmplat.
L-am interogat și apoi...
Am plecat, pentru că Paul era nevinovat.
Nevinovat?
Fratele tău avea o slujbă dură...
Lucra într-o zonă de război...
Unde era greu să diferențiezi aliații de dușmani.
Și-ar fi putut pierde calea,
dar a rămas dedicat lui însuși și misiunii sale.
La câteva zile după ce-am plecat, a fost victima unui atac aerian
într-un sat din apropiere, unde-și făcea meseria...
Schimba ceva.
Ce spune el... E adevărat?
Da.
Cum a spus el...
Fratele tău a fost un erou.
Acum mi-e teamă că sunt
treburi neterminate de care trebuie să ne ocupăm.
Întotdeauna sunt...
Asta se termină acum.
Înțelegi?
Zilele mele de condus s-au terminat.
- Ai demisionat? - Am fost concediată.
Prea multe încălcări ale siguranței.
Ce-ai meșterit aici?
Am instalat malware-ul pe el,
și-l las să ruleze.
Ce-ai făcut?
N-ai ascultat când am spus că funcția lui de bază
e de a stabili o legătură cu Samariteanul?
Da, de asta nu e legat la internet, are wireless-ul dezactivat
și rulează pe baterii reîncărcabile.
- E izolat. - De ce ai făcut asta?
Poezia trimisă de Mașinărie despre metamorfoză...
Cred că vrea să lăsăm malware-ul să-și urmeze cursul.
- Și am făcut o descoperire. - Ce?
Malware-ul se multiplică și rescrie codul existent al laptopului.
Se îndreaptă către ceva.
Tot cred că-ți asumi un risc enorm.
Da. Singura noastră opțiune e să ne asumăm riscuri,
unele mari, dacă vrem o șansă s-o găsim pe Shaw
sau o cale de a-l înfrânge pe Samaritean.
Trebuie să fim dispuși să facem orice e nevoie acum,
sau... deja am pierdut.
Nu riști, nu câștigi, Harry.
Salut, Beale.
Cred că-ți pierzi îndemânarea.
Te-am reperat de trei cvartale.
La naiba, știu. Mă bucuram de plimbare.
- Unde e prietenul tău, Duncan? - Și-a luat o vacanță.
Nu că ar conta pentru tine, pentru că o să uiți de el.
Și de ce aș face asta?
Pentru că dacă i se întâmplă ceva lui Duncan,
eu și asociatul meu ne vom asigura
că detaliile despre operațiunea "Ploaia Deșertului" devin publice.
Va termina câteva cariere.
Poate vor apărea și condamnări.
Spui că noi doi va trebui să avem din nou încredere unul în celălalt?
Să spunem că o fac.
Dacă totul a fost despre nevoia acestui copil
să afle adevărul despre fratele lui, de ce nu i l-ai spus?
Duncan a vrut să știe cum a murit Paul,
dar avea nevoie să creadă că fratele lui a fost un erou
ca să poată renunța.
Mereu ai știut să faci ce trebuie..
Mă bucur să văd că unele lucruri nu s-au schimbat.
Dar multe s-au schimbat.
E o lume nouă.
Are nevoie de oameni ca noi mai mult ca niciodată.
- Ăsta nu e un lucru bun. - Nu e nici bun, nici rău.
Așa stau lucrurile.
- N-am făcut noi lumea așa. - Nu?
N-o să-ți pomenesc numele în raport.
În privința Agenției, ești încă mort.
De ce-ai face asta?
Poate pentru că m-ai fi putut omorî seara trecută, dar n-ai făcut-o.
Sau poate că-mi place să știu că ești acolo...
O fantomă...
Făcând ceea ce trebuie.
De unde știai că are un fund fals?
- N-am știut. - Atunci, de ce l-ai împușcat?
Se justifica prea mult pentru cineva care încă credea în misiune.
Credea că țara îi e datoare.
Normal că a luat banii.
Știi de ce te-a ales Beale în defavoarea altor recruți?
Spui că n-au fost notele mele la test?
A fost datorită provenienței.
N-aveai familie, cel puțin nu una adevărată.
După pierderea mamei tale adoptive, ai fost pe cont propriu.
Beale a știut că vei da totul pentru Agenție,
pentru că nu aveai pe nimeni sau ceva la care să te întorci.
Cu excepția fostei iubite,
și n-ai ezitat să te desparți de ea.
Doar pentru că a trebuit.
Așa e...
Pentru că nu avem vieți normale
și nu-ți poate fi dor de ceea ce n-ai avut niciodată.
De-asta ne-a ales Beale.
Și de asta suntem atât de buni în misiunile noastre.
Când ai spus că ai vrut să te plimbi, n-am știut că voiai să fii singur.
Ești mult mai tăcut și mai grav decât de obicei.
Scuze.
E munca?
Sau slujba suplimentară?
Nu te-am presat să vorbești despre asta, dar am observat diverse...
Ore ciudate. Tăieturi și vânătăi la întâmplare.
Sânge pe mâneca cămășii la prânzul de ieri.
Ai observat-o?
Citirea oamenilor e meseria mea, îți amintești?
M-ai citit destul de bine, mai bine decât oricine altcineva.
Dar nu munca e problema.
E trecutul meu.
Trecutul nu poate fi controlat.
Viitorul tău însă poate fi.
Aș vrea să fi fost atât de simplu.
Dar lucrurile pe care le-am făcut...
Nu mai trebuie să fii persoana aia.
De fapt, trebuie...
Iar persoana aia nu va avea o viață normală.
Cine zice?
Misiunea.
Și când misiunea se va termina, John?
Sper, pentru binele tău, că într-o zi vei fi altcineva,
și poate vei avea o viață normală.
Poate într-o zi.
Dar nu astăzi.
Și nu cu mine.
Adio, John.
Da, Finch.
Dle Reese? Avem un număr nou.
Sunt pe drum.